Резеда Бодрова

Резеда Бодрова, Резеда Әхмәт кызы Бодрова (1967 елның 7 июне, СССР, РСФСР, ТАССР, Казан) ― югары категорияле табиб, «Россия өзлексез һөнәри белем бирү медицина академиясе» ФДБО филиалы – Казан дәүләт медицина академиясенең (КДМА) реабилитология һәм спорт медицинасы кафедрасы мөдире (2012 елдан), медицина фәннәре докторы (2017), доцент (2009). Татарстанның фән һәм техника өлкәсендәге Дәүләт премиясе лауреаты (2020), Татарстанның (2017) һәм Россиянең (2023) атказанган табибы. 

 Тәрҗемәи хәле 
1967 елның 7 июнендә Казан шәһәрендә хезмәткәр гаиләсендә туган. Мәктәптә укыган вакытта Казан дәүләт медицина институты каршындагы яшь медиклар клубына йөри.Венера Вольская.  Душой не покалеченные. Врач года о пациентах, которых не сломает болезнь. АиФ Казань, 22.06.2018  1990 елда С. В. Курашов исемендәге Казан дәүләт медицина институтының педиатрия факультетын «бик яхшы»га тәмамлый. Уку вакытында факультет һәм төркемнең уку эше өчен җаваплы була. Югары уку йортын тәмамлаганнан соң, 1990―1992 елларда «Физиотерапия» белгечлеге буенча КДМУның 1нче балалар авырулары кафедрасында клиник ординатура үтә. 1992 елдан 2005 елга кадәр КДМУның физиотерапия курсы булган госпиталь терапиясе кафедрасында ассистент булып эшли. Аның җитәкчелегендә дәвалау, педиатрия һәм стоматология факультеты студентлары 20дән артык фәнни хезмәт бастырган; халыкара, бөтенроссия һәм төбәк студентлар фәнни конференцияләрендә I һәм II дәрәҗә 7 диплом белән бүләкләнгән.

2005 елның сентябреннән КДМА реабилитология һәм спорт медицинасы кафедрасында эшли, 2012 елның февраленнән ― кафедра мөдире. Заведующая кафедрой. КГМА ― филиал ФГБОУ ДПО РМАПО Минздрава России

«Системалы склеродермиядә ксимедон куллану» темасына кандидатлык (2003), «Арка миенең травматик авыруы булган авыруларны актив медицина реабилитациясе» темасына докторлык (2017) диссертацияләре яклаган.

1993―2010 елларда дәвалау эшен ТР сәламәтлек саклау министрлыгының (ТР ССМ) тернәкләндерү РКБсы базасында үткәрә. 2010 елдан ― ТР ССМ Казан шәһәренең «Сугыш ветераннары өчен госпитале» реабилитация үзәгенең фәнни җитәкчесе.

 Фәнни эшчәнлеге 
400дән артык публикациясе бар (шуларның 136сы үзәк матбугатта мәкаләләр, 3 монографиядә 5 бүлек), 4 монография, 37 уку-методик әсбап, уйлап табуга 9 патент, 11 рационализаторлык тәкъдиме авторы. «Международная медицина», «Медицинский» журналының редакция коллегиясе әгъзасы.
 Иҗтимагый эшчәнлеге 
 ТР сәламәтлек саклау министрлыгының медицина реабилитациясе буенча баш штаттан тыш белгече. 
 Россия реабилитологларының Татарстан Республикасындагы берлеге президенты.

 Бүләкләре, мактаулы исемнәре 
 2004 ― «Елның иң яхшы табибы» Бөтенроссия конкурсында «Иң яхшы табиб-реабилитолог» номинациясендә җиңүче 
 2005 ― «Казанның 1000 еллыгы истәлегенә» медале
 2007 ― «Татарстан Республикасының 50 инновацион проекты» конкурсы финалисты 
 2010 ― «Татарстан Республикасының иң яхшы уйлап табулары» ― II урын 
 «Уйлап табулар җыелмасы өчен» дипломы
 2017 — Татарстанның атказанган табибы
 2018 ― «Ак чәчәкләр» конкурсы җиңүчесе Бодрова Резеда Ахметовна. Врач Года. МЗ РТ
 2020 — Фән һәм техника өлкәсендә ТР Дәүләт премиясе — «Фундаменталь, гамәли һәм социаль әһәмиятле алымнар нигезендә Татарстан Республикасында авыруларны һәм инвалидларны комплекслы медицина реабилитациясен эшләү һәм кертү» эше өчен 
 2023 ― Путин подписал указ о присвоении татарстанцам госнаград.  Казанский репортер, 1.08.2023

 Искәрмәләр 

 Сылтамалар 
 Бодрова Резеда Ахметовна. Лига выпускников КГМИ
  Бодрова Резеда Ахметовна. Казанский (Приволжский) федеральный университет

 Шулай ук карагыз  

Төркем:Табиблар
Төркем:Казан дәүләт медицина институтын тәмамлаучылар
Төркем:Медицина фәннәре докторлары
Төркем:Татарстанның атказанган табиблары
Төркем:РФ атказанган табиблары
Төркем:Татарстанның фән һәм техника өлкәсендәге Дәүләт бүләге лауреатлары